|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,** **upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 46 08;  F: +381 21 557 074; 456 986 adrian.borka@vojvodina.gov.rs |
|  | KLASA: 128-90-4/2022-05 | DATUM: 19. 1. 2022. godine |

Pokrajinsko tajništvo za obrazovanje, propise, upravu i nacionalne manjine – nacionalne zajednice, Novi Sad, na temelju članka 7. Pokrajinske skupštinske odluke o dodjeli proračunskih sredstava za unapređenje položaja nacionalnih manjina – nacionalnih zajednica i razvoj multikulturalizma i tolerancije („Službeni list APV“, broj 8/2019) u vezi s člancima 11, 12, 23. stavci 4., 25 i 26. Pokrajinske skupštinske odluke o proračunu Autonomne Pokrajine Vojvodine za 2022. godinu („Službeni list APV“, broj 54/2021), na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 128-377/2020-1 od  08. 12. 2020. godine, raspisuje

**JAVNI NATJEČAJ ZA SUFINANCIRANJE**

**PROGRAMA I PROJEKATA USMJERENIH NA UNAPREĐENJE PRAVA NACIONALNIH MANJINA – NACIONALNIH ZAJEDNICA U AP VOJVODINI U 2022. GODINI**

Javni natječaj se raspisuje za programe i projekte udruga, fondova i fondacija (u daljnjem tekstu: podnositelj prijave), usmjerene na ostvarivanje prava nacionalnih manjina – nacionalnih zajednica s teritorija Autonomne Pokrajine Vojvodine u 2022. godini.

**I. RASPODJELA SREDSTAVA**

Javni natječaj se raspisuje na ukupan iznos od **33.000.000,00 dinara**, po nacionalnim manjinama – nacionalnim zajednicama:

|  |  |
| --- | --- |
| Mađarska nacionalna manjina – nacionalna zajednica | 15.450.000,00 dinara |
| Romska nacionalna manjina – nacionalna zajednica | 3.350.000,00 dinara |
| Hrvatska nacionalna manjina – nacionalna zajednica | 3.200.000,00 dinara |
| Slovačka nacionalna manjina – nacionalna zajednica | 3.200.000,00 dinara |
| Rumunjska nacionalna manjina – nacionalna zajednica | 2.350.000,00 dinara |
| Rusinska nacionalna manjina – nacionalna zajednica | 1.200.000,00 dinara |
| Bunjevačka nacionalna manjina – nacionalna zajednica | 1.050.000,00 dinara |
| Makedonska nacionalna manjina – nacionalna zajednica | 660.000,00 dinara |
| Ukrajinska nacionalna manjina – nacionalna zajednica | 410.000,00 dinara |
| Njemačka nacionalna manjina – nacionalna zajednica | 300.000,00 dinara |
| Češka nacionalna manjina – nacionalna zajednica | 130.000,00 dinara |
| Crnogorska nacionalna manjina – nacionalna zajednica | 600.000,00 dinara |
| Ostale nacionalne manjine – nacionalne zajednice | 1.100.000,00 dinara |

**II. UVJETI NATJEČAJA**

* Rok za podnošenje prijava je **21.2.2022. godine.**
* Na javni natječaj za dodjelu proračunskih sredstava Pokrajinskog tajništva za unapređivanje položaja nacionalnih manjina – nacionalnih zajednica mogu se prijaviti isključivo podnositelji prijave, koji imaju registrirano sjedište na teritoriju AP Vojvodine.
* Na javnom natječaju se dodjeljuju sredstva za programe i projekte podnositelja prijave, usmjerene na ostvarivanje prava nacionalnih manjina – nacionalnih zajednica, a naročito za:
* očuvanje i njegovanje jezika, narodnih običaja i starih obrta;
* zaštitu i prezentaciju folklorne baštine;
* stvaranje uvjeta za razvoj kulture, znanosti i umjetnosti;
* njegovanje i poticanje narodnog stvaralaštva;
* predstavljanje kulturnih dobara od iznimnog značaja;
* književno, dramsko, scensko, glazbeno i likovno stvaralaštvo, memorijale, festivale, jubilarne manifestacije, umjetničke kolonije, kampove kojima se njeguju tolerancija i prava nacionalnih manjina – nacionalnih zajednica;
* konferencije, turnire, skupove i slično, kojima se njeguju tolerancija i prava nacionalnih manjina – nacionalnih zajednica;
* njegovanje i razvoj amaterizma, gostovanja ansambala;
* suradnju s matičnim zemljama i druge oblike suradnje.
* Na javni natječaj se ne mogu prijavljivati izravni i neizravni proračunski korisnici, gospodarska društva i nacionalna vijeća nacionalnih manjina.
* Javni natječaj se objavljuje u „Službenom listu Autonomne Pokrajine Vojvodine“, u jednom od javnih glasila koje pokriva cijeli teritorij APV i na mrežnoj stranici Tajništva, kao i na portalu e-Uprava, na srpskom jeziku i na jeziku nacionalne manjine koji je u službenoj uporabi u Autonomnoj Pokrajini Vojvodini.

**III. POSEBNI UVJETI**

**Javne nabave**

Ukoliko korisnik sredstava iz ovog Natječaja potpada pod regulaciju Zakona o javnim nabavama, odnosno ukoliko će se sredstva ostvarena po ovom natječaju koristiti za nabavu radova, dobara ili usluga, a udio javnih sredstava čini više od 50 % vrijednosti nabave, korisnik sredstava će se smatrati naručiteljem i u obvezi je primjenjivati Zakon o javnim nabavama.

**IV. NAČIN PRIJAVE**

* Prijave se podnose isključivo na natječajnim obrascima Tajništva u jednom primjerku;
* Natječajna dokumentacija može se preuzeti od **19.1.2022. godine** u prostorijama Tajništva ili na internetskoj adresi Tajništva [www.puma.vojvodina.gov.rs](http://www.puma.vojvodina.gov.rs);
* Uz prijavu se obvezno podnosi:
1. Službeni dokaz o registraciji podnositelja prijave (preslika);
2. Potvrda o poreznom identifikacijskom broju podnositelja prijave (preslika);
* Prijave na javni natječaj se podnose na srpskom jeziku ili na jeziku nacionalne manjine koji je u službenoj uporabi u Autonomnoj Pokrajini Vojvodini;
* Podnositelj prijave kojem budu dodijeljena sredstva po Javnom natječaju, a ne posjeduje račun kod Uprave za trezor, imat će obvezu otvoriti isti u određenom roku. Procedura podrazumijeva obraćanje nadležnom tijelu, sa zahtjevom za otvaranje spomenutog računa, nakon čega je u obvezi dokaz o otvaranju računa dostaviti Tajništvu.
* Prijave se podnose:
1. osobno, predajom pisarnici pokrajinskih tijela uprave u Novom Sadu;
2. poštom na adresu:

Pokrajinsko tajništvo za obrazovanje, propise, upravu i nacionalne manjine – nacionalne zajednice

Bulevar Mihajla Pupina 16, 21000 Novi Sad (ZA NATJEČAJ)

**V. ODLUČIVANJE**

* Kriteriji za izbor programa i projekata koje će sufinancirati Tajništvo na Javnom natječaju su:
* postotni udio pojedine nacionalne manjine – nacionalne zajednice u ukupnoj manjinskoj populaciji u AP Vojvodini;
* ukupni materijalni troškovi programa ili projekta;
* prostorni karakter i značaj programa ili projekta (npr. međunarodni, međuopćinski, lokalni, multietnički, od šireg značaja);
* trajanje programa ili projekta;
* broj sudionika programa ili projekta;
* interes publike i posjećenost;
* medijski publicitet (televizijski i radio prijenosi ili snimci, izvještavanje novinstva i drugi načini prezentacije);
* elektronička prisutnost, zastupljenost i aktivnost (npr. postojanje internetske prezentacije, platformi, društvene mreže);
* prateće i naknadne aktivnosti (npr. poseban nastup i predstavljanje pobjednika, gala večeri, izdavanje zbornika, kataloga i drugih publikacija);
* broj osoba angažiranih na programu ili projektu podnositelja zahtjeva;
* ostale aktivnosti, programi i projekte koje organizira podnositelj zahtjeva;
* financiranje programa i projekta od drugih tijela, organizacija, fondova, sponzora ili donatora – iz zemlje ili iz inozemstva;
* mogućnost razvijanja programa i projekta i njihova održivost;
* zakonitost i učinkovitost korištenja sredstava prethodno dobivenih od Pokrajinskog tajništva.
* Neće se uzimati u razmatranje nepravodobne i nepotpune ili nepravilno popunjene prijave, prijave koje nisu podnesene od strane ovlaštenih osoba, kao ni prijave koje nisu predmet Javnog natječaja, odnosno prijave podnositelja koji nisu podnijeli izvješće o utrošku i korištenju dodijeljenih sredstava za prethodnu godinu, odnosno za koje se iz izvješća utvrdi da su nenamjenski utrošili ta sredstva, kao ni prijave podnositelja koji nisu izmirili obveze po prethodnim natječajima Tajništva u smislu dostavljanja fotografija ili videomaterijala kao dokaza o realiziranim aktivnostima.
* Pod nepotpunim prijavama između ostalog podrazumijevaju se i prijave bez tražene dokumentacije, prijave u kojima nisu popunjena sva obvezna polja (polja koja nisu obvezna navedena su u obrascu prijave) kao i prijave koje nisu potpisane i pečatirane;
* Tajništvo po Natječaju sufinancira isključivo aktivnosti koje se realiziraju u razdoblju od dana raspisivanja natječaja do 31. 12. 2022. godine;
* Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno odrediti ispunjenje dodatnih uvjeta za dodjelu sredstava;
* Prijave i priložena dokumentacija se podnositeljima ne vraćaju;
* Nakon isteka roka za primitak prijava na Javni natječaj, pravodobne i potpune prijave Tajništvo prosljeđuje nacionalnim vijećima nacionalnih manjina sa sjedištem na teritoriju AP Vojvodine radi davanja prijedloga za dodjelu sredstava (u daljnjem tekstu: nacionalna vijeća);
* Prijave podnositelja i prijedloge nacionalnih vijeća na iste vrednuje i ocjenjuje natječajno povjerenstvo koje formira pokrajinski tajnik rješenjem, koje formira rang-listu sukladno utvrđenim kriterijima i načinu bodovanja;
* Natječajno povjerenstvo utvrđuje preliminarnu listu vrednovanja i rangiranja podnesenih prijava (programa/projekata) koja se objavljuje na službenoj mrežnoj stranici Tajništva i na portalu e-Uprava;
* Podnositelji prijave imaju pravo prigovora na preliminarnu listu u roku od osam dana od dana njezine objave. Obrazloženu odluku o prigovoru natječajno povjerenstvo donosi u roku od 15 dana od dana njegovog primitka. Po rješavanju prigovora, natječajno povjerenstvo konačnu listu dostavlja pokrajinskom tajniku na usvajanje;
* Odluku o izboru programa/projekata pokrajinski tajnik donosi u roku od 30 dana od dana isteka roka za podnošenje prigovora;
* Odluka o izboru programa/projekata objavljuje se na službenoj mrežnoj stranici Pokrajinskog tajništva i na portalu e-Uprava;
* Odluka o izboru programa/projekata je konačna.

**VI. REALIZACIJA**

* Tajništvo prenosi dodijeljena sredstva na račune korisnika na temelju potpisanih ugovora, sukladno dinamici priljeva sredstava u proračun AP Vojvodine;
* U ugovoru o dodjeli sredstava preciziraju se sva prava, obveze i odgovornosti podnositelja prijave i Tajništva;
* Ukoliko podnositelj prijave ne potpiše ugovor u roku koji je odredilo Tajništvo, smatrat će se da je odustao od podnesene prijave;
* Podnositelj prijave je u obvezi dodijeljena sredstva koristiti zakonito i namjenski, kao i dostaviti izvješće o namjenskom trošenju sredstava;
* Podnositelj prijave je u obvezi odmah, za vrijeme trajanja, odnosno tijekom realizacije projekta/manifestacije/događaja, Tajništvu dostavljati fotografije i videomaterijale nastale u realizaciji projekta;
* Tajništvo prati realizaciju programa/projekata koje sufinancira.

Dodatne informacije o javnom natječaju se mogu dobiti u Tajništvu, na broj telefona 021/ 487 4608 ili putem elektroničke pošte: adrian.borka@vojvodina.gov.rs.

P.O. POKRAJINSKOG TAJNIKA

Milan Kovačević, v.r.

zamjenik pokrajinskog tajnika